આ એરપોર્ટને કારણે આગામી ૨૫ વર્ષમાં હવામાં ૩ લાખ ટન જેટલો કાર્બન ડાયોક્સાઈડ ભળતો અટકશે. એરપોર્ટની પાસેની જમીનમાં સરકારે ૪૫ એકર જમીનમાં ૪૬,૧૫૦ સોલાર પેનલો લગાવીને પ્લાન્ટ તૈયાર કર્યો છે. જોકે કોચી એરપોર્ટે આ ચમત્કાર રાતોરાત નથી કર્યો. માર્ચ ૨૦૧૩થી જ અહીં સોલાર પાવરનો વપરાશ શરૃ થયો હતો. પરંતુ એ વખતે માત્ર છત પર કેટલીક સોલાર પેનલ લગાવીને ૧૦૦ કિલોવોટ ઊર્જા ઉત્પન્ન કરવામાં આવતી હતી. હવે આખા એરપોર્ટ જેટલી ઊર્જા સોલાર સેલથી મળે છે. આગામી દિવસોમાં કેરળ વધુ કેટલાક સોલાર સંચાલિત પ્રોજેક્ટ લોન્ચ કરશે.